31994D0741
L 296/42
JURNALUL OFÍCIAL AL UNIUNII EUROPENE
DECIZIA COMISIEI
din 24 octombrie 1994
privind chestionarele pentru rapoartele statelor membre asupra aplicării anumitor directive în sectorul deșeurilor (aplicarea Directivei 91/692/CEE a Consiliului)
(94/741/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 91/692/CEE a Consiliului din 23 decembrie 1991 privind standardizarea și raționalizarea rapoartelor asupra aplicării anumitor directive privind mediul (1), în special articolele 5 și 6 și anexa VI,
având în vedere Directiva 75/439/CEE a Consiliului din 16 iulie 1975 privind eliminarea uleiurilor uzate (2), astfel cum a fost modificată ultima dată prin Directiva 91/692/CEE,
având în vedere Directiva 75/442/CEE a Consiliului din 15 iunie 1975 privind deșeurile (3), astfel cum a fost modificată ultima dată prin Directiva 91/692/CEE,
având în vedere Directiva 86/278/CEE a Consiliului din 12 iunie 1986 privind protecția mediului, în special a solului, atunci când nămolul rezultat în urma epurării este folosit în agricultură (4), astfel cum a fost modificată ultima dată prin Directiva 91/692/CEE,
întrucât articolul 18 din Directiva 75/439/CEE, articolul 16 din Directiva 75/442/CEE și articolul 17 din Directiva 86/278/CEE au fost înlocuite de articolul 5 din Directiva 91/692/CEE, prin care li se solicită statelor membre să furnizeze Comisiei informații cu privire la aplicarea anumitor directive comunitare sub formă de raport sectorial;
întrucât acest raport trebuie realizat pe baza unui chestionar sau a unei schițe elaborate de către Comisie în conformitate cu procedura stabilită la articolul 6 din Directiva 91/692/CEE;
întrucât primul raport sectorial va acoperi intervalul dintre 1995 și 1997 inclusiv;
întrucât măsurile preconizate prin această decizie sunt în conformitate cu avizul exprimat de către Comitetul înființat în conformitate cu articolul 6 din directiva menționată,
ADOPTĂ PREZENTA DECIZIE:
Articolul 1
Se adoptă prin prezenta chestionarele anexate prezentei decizii în legătură cu Directivele 75/439/CEE, 75/442/CEE și 86/278/CEE ale Consiliului.
Articolul 2
Statele membre vor utiliza aceste chestionare ca bază pentru elaborarea rapoartelor sectoriale pe care au obligația să le prezinte Comisiei în conformitate cu articolul 5 din Directiva 91/692/CEE.
Articolul 3
Prezenta decizie se adresează statelor membre.
Adoptată la Bruxelles, 24 octombrie 1994.